text: Antallet af bedragerisager i voldsom stigning
  26 februar 2014 kl. 09.39
  Flere og flere bliver bedraget, især i Sydjylland. Antallet af sager er steget med 61 pct.
  I Syd- og Sønderjylland er antallet af anmeldte sager steget fra 1562 til 2515 fra 2012 til 2013. Det er en stigning 61%!
  På landsplan er tallet steget med 27%
  Antallet af sager, hvor politiet har lavet sigtelser, er steget fra 979 til 1760 fra 2012 til 2013. Det er en stigning på 80%.
  På landsplan er tallet steget med 11,7%.
  Det er især databedrageri der får tallene i vejret, hvilket Sydøstjyllands Politi reagerer på.
  Typisk foregår det på den måde, at man ser et godt tilbud på nettet, betaler for varen, men får den aldrig.
  Bedrageriet gælder alle typer af varer: Elektronik, haveparasoller, billetter til arrangementer osv.
  Den anden type er en bedrager, der bruger stjålne kreditkortoplysninger til at bestille varer.
  Her er bedragerisagerne steget mest:
  Vejle: 271 flere sager i 2012 end i 2013. Det er en stigning på 196%.Hedensted: 116 flere sager, svarende til 430%.Horsens: 177 flere sager (188%).Vejen: 115 flere sager (125%).
  
  